google/wiki40b huggingface dataset:
Akershusstranda

Akershusstranda er et område mellom Oslofjorden og Akershus festning og slott i Oslo. Litt mer spesifikt er dette strekningen mellom Vika i nord, og Vippetangen i sør, på Akershusnesets vestlige side. Dermed er området kortere enn gaten med samme navn, ligger på en nokså rett (hovedsakelig nord-sør) strekning, og har konsekvent Akershus festning og slott i øst og Oslofjorden i vest. Områdets nåværende status er kaianlegg.
Dette området er en egen del av Oslo kommunes plan for Fjordbyen. Reguleringsplan for Akershusstranda ble vedtatt av Oslo bystyre 18. juni 2003, mens den totale Fjordbyplanen – uten Akershusstranda – ble vedtatt 27. februar 2008. Gullik Gulliksen AS vant arkitektkonkurransen om Akershusstranda i samarbeid med Lund Hagem Arkitekter AS i 2003. Begrunnelsen for oppgraderingen av området var: «Det legges opp til en endring av området med vekt på rekreasjon og grøntområder med høy grad av tilgjengelighet for publikum. I fremtiden vil området også kunne få en rekke nye publikumstilbud, særlig området rundt skur 34 ved Akershusutstikkeren er gjenstand for en slik vurdering.»
Fjordbyplanen fra 2008 skisserte på sin side opp at Fjordbanen skal gå gjennom området. Akershusstranda inngår også i planene for Havnepromenaden, som ble vedtatt i 2008. 
Landets første røde telefonkiosken av den typen som senere er brukt, tegnet av arkitekt Georg Fasting, ble satt opp på Akershuskaia i 1932.
Britisk mesterskap i friidrett 2017

Britisk mesterskap i friidrett 2018 ble arrangert 1. og 2. juli 2017 i Birmingham i England.
Claudia Pechstein

Karriere

Med totalt fem OL-gull (1994, 1998, 2002 og 2006) samt ytterligere fire OL-medaljer, er hun Tysklands mestvinnende vinterolympier gjennom alle tider.
Hun har også en imponerende merittliste fra verdensmesterskapene i allround og enkeltdistanser. 
Hun ble verdensmester allround i 2000, og har tatt medalje i samtlige 10 mesterskap fra 1996 til 2005. 
I VM enkeltdistanser har hun hele 23 medaljer, hvorav fem gull. Hun tok medalje på 5000 meter hvert år fra 1996 til 2007.

Doping

Da det tyske skøytelandslaget splittet opp treningsgruppene i herre- og damelandslag, ble Pechstein i stedet anbefalt Peter Müller, som hun kjente fra før. Den 3. juli 2009 fikk Pechstein en to-års utstengelse av ISU for bloddoping uten at forbudte substanser ble påvist. Utestengelsen skjedde på grunn av indisier etter at flere blodprøver fra 7. februar 2009 under Allround-VM på skøyter 2009 på Hamar viste høye hemoglobinverdier (16,5 mg/dl) og for høye retikulozytverdier (3,5 %; 1,1 % over ISUs øvre grenseverdi). Pechstein påklagde utestengelsen og ventet på avgjørelse fra Den internasjonale voldgiftsretten for sport. 
Hvis avgjørelsen ble opprettholdt ville hun bli den første idrettsutøveren som får en utestengelse for doping uten at forbudte substanser er blitt påvist. Saken fikk derfor stor oppmerksomhet siden den vil gi presedens. Pechstein hadde vært i dopingjegernes fokus fordi hun også tidligere hadde fått påvist høye blodverdier eksempelvis i 2004,
Pechstein lider av hemolyse. «Etter omfattende undersøkelser av blodprofilen går vi ut fra at Claudia Pechstein sannsynligvis har en medfødt lett kompensert hemolyse», sa Pechsteins advokat Simon Bergmann til Der Tagesspiegel.  
Den internasjonale voldgiftsretten for sport (CAS) opprettholdt utestengelsen av skøyteløperen Claudia Pechstein i to år til februar 2011 for brudd på dopingreglementet, da ISU fikk medhold av CAS iht. avgjørelse av 25. november 2009.
Hun appellerte dommen på grunnlag av en påstand om saksbehandlingsfeil til retten. Sveitsisk høyesterett avviste appellen 26. januar 2010, og dermed tapte Pechstein igjen. Hun anket så saken til det stående CAS-panelet i Vancouver. Pechsteins anke ble avvist 18. februar 2010, på grunn av feil i anken.
Kredittvurderingsbyrå

Et kredittvurderingsbyrå eller kredittratingbyrå er et selskap som gir en kredittvurdering av en person, et selskap eller til og med et land (makro-rating).
Når det gjelder kredittrating, blir det foretatt en kredittvurdering av utstederne av forskjellige typer obligasjoner. Normalt er disse utstederne selskaper, byer, ideelle organisasjoner eller nasjonale myndigheter som utsteder gjeldsverdipapirer som omsettes i et annenhåndsmarked. En kredittvurdering anslår kredittverdigheten, som er utstederens evne til å betale tilbake et lån, og denne vurderingen påvirker rentesatsen som brukes. Rentesatsene varierer mellom obligasjoner og baseres på risikobasert prising, en slags prisdiskriminering basert på forskjellige forventede kostnader ved de forskjellige kjøperne, som gjenspeiles i kredittvurderingen.
Det er en klar distinksjon mellom kredittratingbyråer (Credit Rating Agencies: CRA) og kredittvurderingsbyråer. Utstedere av verdipapirer vil typisk kjøpe en rating av et ratingbyrå som Moody's for å kunne verdisette verdipapirene riktig. Mens en bank eksempelvis vil kjøpe kredittvurderingløsninger av et selskap som Experian, for å kunne ta en beslutning om en person/foretak får innvilget lån (og på hvilke premisser), basert på ønsket risiko.
De mest kjente ratingselskapene er Moody's, Standard & Poor's og Fitch Ratings. I USA snakker man om «de tre store» kredittvurderingsbyråene, som er Experian, Equifax og TransUnion.
De mest kjente kredittvurderingsbyråene i Norge er Experian, (tidligere CreditInform) og AAA Soliditet (tidligere Dun & Bradstreet) som i 2011 kjøpte opp kredittvurderingstjenesten av Lindorff.
Ben 10: Omniverse

Handling

Man kan spille som enten 16 år gamle Ben eller 11 år gamle Ben og hans nye rørleggervenn Rook. Ben kan bli til 13 romvesener, blant annet Bloxx, Shocksquatch og Gravattack. Spillerne kan på konsollene ta kontroll over Ben som player 1 og Rook som player 2. Spillet handler om Ben og Rook som skal bekjempe en ny fiende som vil ødelegge Jorden. Spillet kommer ut 30. November 2012 på disse konsolene: Wii U, Nintendo Wii, Nintendo DS, Nintendo 3DS, Xbox 360 og PlayStation 3.
Treprisen

Treprisen er en norsk arkitekturpris som deles ut for fremragende arkitektur med bruk av tre som materiale. Prisen ble opprettet i 1961 og deles ut av TreFokus, tidligere Treopplysningsrådet. Tildeling skjer på innstilling fra bedømmelseskomiteen bestående av fem medlemmer, hvorav tre av disse er fra TreFokus, mens de resterende to kommer fra Norske arkitekters landsforbund (NAL). Fra 2013 er utdelingen av Treprisen lagt til Den nasjonale konferansen for trearkitektur som arrangeres av TreFokus, Norske arkitekters landsforbund, Arkitektbedriftene i Norge, Norsk Treteknisk Institutt og Foreningen Norske Lauvtrebruk.
(They Long to Be) Close to You

«(They Long to Be) Close to You» er en sang skrevet av Burt Bacharach og Hal David som ble spilt inn og gitt ut på singel med Richard Chamberlain i 1963.
Wenche Myhre spilte inn sangen og ga den ut på b-siden av singelen Ra-ta-ta i 1970. Den norske teksten er skrevet av Tor Brovold. På norsk ble sangen kalt Solens venn. Sangen ble også gitt ut på albumet Som… en lekende vind senere samme år.
Takashi Sambonsuge

Karriere

Takashi Sambonsuge startet sin profesjonelle karriere i Urawa Reds i 1997. Han har også spilt for Mito HollyHock og Ventforet Kofu.
Stadshagen tunnelbanestasjon

Stadshagen tunnelbanestasjon er en stasjon på Stockholms tunnelbane. Stasjonen ligger i bydelen Stadshagen i den nordvestlige delen av Kungsholmen bydelsområde på øya Kungsholmen i Stockholms innerstad.
Den trafikkeres av T-bane den blå linjen, og ligger mellom stasjonene Fridhemsplan og Västra skogen.
Stasjonen ble åpnet 31. august 1975.
Bitstrøm-aksess

Bitstrøm-aksess, også kalt fiberaksess, er innen telekommunikasjon betegnelsen på konkurrerende teleselskapers regulerte adgang på like vilkår til en dominerende tjenesteleverandørs fiber- og transportnett (IP- og fastnett) på strekningene mellom de aksessnettene som går inn tilhusstandene («kobbernettet»). Regulert og pålagt plikt til å gi tilgang til kobber- og aksessnettet til husstandene, kalles LLUB eller «kobberaksess». Pålagt plikt til å stille sentraler til disposisjon for konkurrenters utstyr, kalles telelosji.
Bitstrøm-aksess er et regulert og pålagt produkt for wholesale-organisasjonene i mange europeiske dominerende teleselskaper, også i Norge hvor Telenor plikter å gi konkurrentene bitstrøm-aksess.
C++20

C++20 er det er informative navn på versjon av en internasjonal standard for programmeringsspråket C++, som vil erstatte C++17. Standardkomiteen begynte arbeidet med C++20 i juli 2017.
The Lion Sleeps Tonight

«The Lion Sleeps Tonight» er en sang skrevet i 1939 av den sørafrikanske zuluen Solomon Linda (født 1909), fremført og innspilt først sammen med gruppen The Evening Birds og utgitt av italieneren Eric Gallo med tittelen «Mbube».
Låten slo an i USA først med tittelen «Wimoweh» med The Weavers der Pete Seeger var med.
En omarbeidet, men fortsatt gjenkjennelig, versjon av sangen nådde toppen av hitlistene i USA med The Tokens, da med tittelen «The Lion Sleeps Tonight».
Eburia

Utseende

Middelsstore, slanke og spinkle trebukker. De fleste er lyst brunlige på farge med to par lyse lengdeflekker på dekkvingene, disse har oftest mørk rand. Antennene er tynne og vanligvis lengre enn kroppen. Pronotum er så bredt som eller litt smalere enn dekkvingene, oftest med en litt butt tann midt på hver side.

Levevis

Larvene lever i død ved, mest av løvtrær.

Utbredelse

Gruppen er utbredt i Amerika fra det sørlige USA og sørover.
Coptoclavidae

Utseende

Små til ganske store, avlange biller, de varierer i lengde mellom 3,5 og 35 millimeter. I likhet med virvlerne hadde disse billene fasettøyne som var delt i en øvre og en nedre del. Noen av artene hadde påfallende, fargede tverrbånd på dekkvingene.

Levevis

Etter alt å dømme var billene vannlevende.

Utbredelse i tid og rom

Gruppen er bare kjent fra Mesozoicum, fra Trias til Øvre Kritt, mellom 247-99 millioner år før nåtid. Den er funnet over store deler av Jorda.
Ruan Yuan

Bakgrunn

Ruan Yuan stammet fra en høyt ansett familie. Hans bestefar var general. Han bestod sin jinshieksamen i 1789 og ble etterpå utvalgt til Hanlinakademiet.

Akademiker, embedsmann

Han var tilhenger av at de høyere studier i Kina skulle slå inn på en ny retning, der men i stedet for å gripe tilbake til standardiserte kommentarer til de kinesiske klassikere heller gikk til originalskriftene selv. Dette fikk han keiseren interessert i, og keiseren igangsatte derfor i 1772 en oppleting av så gamle så mulig utgaver for at det kunne bli utgitt kritiske utgaver av disse.
Ruan Yuan hadde forskjellige høye stillinger, og virket i utdanningsministeriene for provinsene Shandong og fra 1795 Zhejiang (i Hangzhou). Han ble berømt for sitt verk Biografier av astronomer og matematikere og for kompilasjonen Shi san jing zhu shu av kinesisk klassisk litteratur. Dette var verker han hadde begynt å utarbeide mens han var i Hangzhou.

Biografier av astronomer og matematikere

Kolleger som Li Rui (1765–1814) assisterte ham ved utarbeidelsen av Biografier av astronomer og matematikere. Disse biografiene gikk forsåvidt forbi de nevntes kretser; han med tok også andre lærde og ingeniører (og noen musikere og diktere). Her ble det omtalt 275 kinesere, men også 41 vesterlandske lærde. Verkett inneholdst også utførlige sitater fra verkene til forfattere som Ptolemæus og Kopernikus; i alle fal delvis ble dette første gang kineserne ble kjent med disse sitater. 
De egentlige biografiske opplysninger gjengav offisielle standpunkter, i den betydning at de fulgte den konfucianske tradisjon. Det var et hovedmål for Ruan Yuan å gjøre det nærliggende at leseren skulle se at en rekke av de astronomiske kunnskaper som jesuittene bragte med seg til Kina, egentlig var av et kinesisk opphav. Dette prosjektet førte til at verket fikk endel faktafeil. Det ble også feilet endel generelt va gjaldt de vestlige biografier (slik blir Kopernikus oppført to ganger, under forskjellige navn). Mange er oppført i første linje på grunn av deres tilknytning til KIna (som jesuittiske lærde), andre oppføringer er forunderlige  (som om en britisk sjøkaptein ven navn Auguste Lendy). Dor boken letet han opp og samlet gamle bøkre, noe han også fortsatte med fore resten av sin karriere. Bokn utkom i 1799. Det kom flere nyutgaver med utvidelser (for eksempel 44 nue biografier skrevet av hans student Luo Shilin for 1840-utgaven). 
Boken ble gjenutgitt i 1829, 1840, 1842, 1888, og det ble gjort opptrykk i 1935 og 1955. En supplementutgave av Zhu Kebao kom i 1886 med 129 nye biografier, og en av Huang Zhongjun i 1898.

Storguvernør, storsekretær

I 1817 ble Ruan Yuan storguvernør for De begge Guangzhou, det vil si over de to provinsene Guangdong og Guangxi. I Guangzhou grunnla han Xuehaitangakademiet. I 1826 ble han utnevnt til storguvernør for Yunnan og Guizhou. 
Noen få år etter steg han helt til topps i det kinesiske styringsverk da han i 1835 ble storsekretær.  Han gikk i pensjon i 1838.
Siradel

Siradel er et fransk IT- og elektronikkselskap som gir råd, utvikler, planlegger og designer nett- og radioløsninger for mobilnett verden over. Selskapet leverer særlig radioplanleggingsmodeller, databaser og geografiske applikasjoner for utbygging i hele radiospekteret. Selskapet ble startet i 1994.
Siradel bistår utbyggere av mobilnettverk (GSM, GPRS, UMTS, CDMA, HSDPA), radiolinjenettverk (WIMAX, WiFi, TDMA), og ulike kringkastingsnettverk (DVB-H, DVB-T). Siradel er lokalisert i byen Rennes i Bretagne.
De tyske kristne

De tyske kristne, på tysk die Deutsche Christen, forkortet DC, var en pseudoreligiøs, rasistisk, antisemittisk og nasjonalsosialistisk protestantisk organisasjon som ble opprettet av det tyske nazistpartiet NSDAP i 1932. Organisasjonen eksisterte innenfor det Tredje rike i et forsøk på å «misbruke» kristendommen til nasjonalsosialistisk propaganda. Organisasjonen inngikk som et ledd i nazistenes Gleichschaltung, hvor de prøvde å innføre totalitær kontroll over alle sider ved samfunnet, påtvinge samfunnet sin egen doktrine og tenkemåte og å kontrollere så mange sider som mulig av folks hverdagsliv.
Fra De tyske kristne oppstod Deutsche Evangelische Kirche (den tyske rikskirken) som var direkte styrt av det nasjonalsosialisiske regimet og hadde en egen «riksbiskop» (Reichsbischof), den protestantiske teologen Ludwig Müller (1883–1945).
Bekjennelseskirken ble dannet i opposisjon til De tyske kristne i 1932.
Glemmen videregående skole

Historie

4. april 1865 ble Fredrikstad Offentlige Sømandsskole opprettet. På denne tiden var Fredrikstad en ledende sjøfartsby på grunn av den stadig økende sagbruksindustrien. Denne skolen virket frem til 1937, da den endret navn til Fredrikstad Navigasjonsskole. Skolen utviklet seg videre, og i 1875 skiftet den navnet videre til Fredrikstad Offentlige Tegneskole (1875). I 1894 åpnet Fredrikstad Tekniske Aftenskole, og i 1904 ble Fredrikstad Maskinistskole til, med 7 elever. Den ble videre utvidet til Den kvindelige industriskole i 1909, hvor man lærte kjole- og linsøm.
Senere, i 1916, ble Fredrikstad kommunale Husmorskole opprettet, og i 1919 startet Fredrikstad Forskole for Snekkere og Tømrere opp. I 1925 ble det vedtatt at Husmorskolen, Den kvindelige fagskolen og Forskolen for Snekkere og Tømrere skulle legges ned, på grunn av manglende aktivitet.
I 1955 ble ble de fleste av disse linjene slått sammen til en interkommunal yrkesskole, Fredrikstad yrkesskole. Her lærte man å bli mekanikere, malere, kjole- og draktsyere. I 1970 ble også Fredrikstad Maskinistskole underlagt den større skolen. Videre utviklet den seg til å bli det den er i dag.
2. april 2009 ble skolen utsatt for en bombetrussel. Trusselen ble formidlet via VG Nett, og skolen ble evakuert ca. klokken 12.15. Elever og lærere ble gitt fri frem til etter påskeferien.  3. april ble det arrangert møter med kriseteam på skolen. Rektor adresserte også elevene å kom med generell information om hvilke konsekvenser bombetrusselen kom til å få videre. Gjerningsmannen som sto bak bombetrusselen ble også identifisert og tatt inn til avhør noen dager senere. Gjerningsmannen viste seg å være en student ved Noroff institutt.
Grieg Trio

Grieg Trio er en norsk pianotrio etablert i 1987.
Trioen består av Vebjørn Anvik (klaver), Ellen Margrete Flesjø (cello) og Sølve Sigerland (fiolin).
Trioen har vunnet en rekke priser. Den har turnert i store deler av verden, og ble plukket ut av OL på Lillehammer til å presentere norsk kultur i forkant av lekene. I perioden 2004 til 2009 har deltagerne vært kunstneriske ledere for Kammermusikkfestivalen i Stavanger.
Vanlig bakkemåler

Utseende

En middelsstor (vingespenn 25 – 33 mm), slank, brungul til gråbrun måler, sterkt variabel i fargen. Den kan vanligvis greit kjennes igjen på de spisse forvingene og det brede, mørke båndet på forvingen, som vanligvis er delt i to av lysere sone. Forvingen har en markert, litt uttrukket spiss, nær roten med 3 smale, ofte utydelige, brune tverrbånd. Rundt vingens midt har den ett bredt, brunlig (ofte med svak purpurglans) tverrbånd, dette er bredest ved fremkanten og er vanligvis delt av en lysere sone i midten. Utenfor dette tverrbåndet finnes det to, ofte utydelige, smale, brune tverrbånd. Ved vingespissen er det en kort, mørk tverrstrek. Bakvingen er lysgrå med tre smale, grå tverrbånd langs ytterkanten. Larven er naken, gråaktig med lysere lengdestriper.

Levevis

Vanlig bakkemåler lever på lysåpne steder som for eksempel blomsterenger, og er ofte meget vanlig. De voksne sommerfuglene flyr i juli – august, gjerne om dagen men også om natten. Larvene lever på vikker (Vicia spp.) og kløver (Trifolium spp.).

Utbredelse

Denne arten forekommer over store deler av den palearktiske region, inkludert det aller meste av Europa. I Norge er den vanlig nord til Nordland.
Anoplodera sexguttata

Utseende

En liten til middelsstor (7-12 mm), middels kraftig, svart trebukk, dekkvingene med oransjerøde tegninger. Den vanligste fargevarianten har tre flekker på hver dekkvinge og er lett kjennelig på dette, men flekkene kan også være sammengrodd til et uregelmessig bånd. Antennene er knapt så lange som kroppen, hodet forholdsvis kort og bredt, pronotum tydelig lengre enn bredt med litt avrundede bakhjørner. Dekkvingene har markerte, rettvinklede skuldre og er ganske grovt punkterte. Beina er middels lange.

Levevis

Larven utvikler seg i død ved av eik, av og til også bøk. Larvene lever på skyggesiden av grove stammer som har vært døde i 20-60 år og er angrepet av soppen eikebroddsopp (Hymenochaete rubiginosa) som danner brunråte. Larven holder seg ikke under barken men borer innover i den ganske harde veden. Utviklingen tar minst to år. De voksne billene kan finnes på åpne blomster i glenner i skogen i juli. Fordi arten er avhengige av trær (eller i alle fall greiner) som har vært døde lenge, er den svært utsatt for moderne skogbruk.

Utbredelse

Arten er utbredt i Europa og Nord-Afrika. I Norge finnes den langs kysten fra Vestfold til Vest-Agder, men den er ikke vanlig.
Salpeterhulene i Laojun Shan

Salpeterhulene i Laojun Shan (老君山硝洞遗址; pinyin: Laojun Shan xiaodong yizhi) fra Ming- og Qing-dynastiene ligger i Laojun Shan, et fjell i byfylket Jiangyou i den kinesiske provinsen Sichuan. I 2003 avdekket man i og rundt storkommunen Zhonghua (重华镇) en rekke steder der det ble produsert våpenkrutt. Storkommunen omtales nå som «skytekruttets vugge» (火药之乡; Huǒyào zhī xiān).
Siden 2006 har disse stedene vært oppført på Folkerepublikken Kinas liste over kulturminner.
Romanisering

Romanisering eller latinisering er en prosess hvor ord og språk som vanligvis benytter andre alfabeter eller tegnsystemer enn det latinske, konverteres/translittereres til latinske bokstaver slik at folk som ikke kjenner kildespråket kan lese språkets lyder.
Vestaper

Biologi

Vestaper har lang hale som hjelper dem å holde balansen når de er høyt oppe i trærne. Mange, som kapusineraper, brølaper og edderkoppaper, har gripehale, som de kan sno rundt grenene og bruke som et ekstra bein. De har lange fingrer og sterke føtter som griper godt, og er suverene løpere og hoppere. Ulik sine østlige slektninger har de brede nesebor som peker utover mot siden, og de mangler sitteputer i baken. Noen av de mindre artene har klør på fingrene, men dette er trolig en sekundær tilpasning ettersom de på fosterstadiet har negler.
Aquileia

Historie

Aquileia ble grunnlagt i år 181 f.Kr.. Opprinnelig var det en utpost på grensen av Romerriket. Byen utviklet seg raskt til et viktig handelssted for vin, olje, pelsverk, jern og slaver. 90 f.Kr. fikk byens innbyggere romersk borgerskap. Byen var rik og fikk etter hvert mange praktfulle offentlige bygg. Mellom 284 og 425 var det et myntverk i Aquileia. Den romerske byen ble fødestedet til Tiberius’ sønn med Julia. Den romerske poeten Martialis lovpriste Aquileia som et paradisisk sted og som et hvilested for hans gamle dager. 
Aquileia ble tidlig et bispesete. Dette førte på 300-tallet til en ny oppblomstring av byen. Fra ca. 350 var byen erkebispesete. Byens basilika stammer fra 420-tallet. Fra 557 ble erkebiskopen patriark, og Aquileia var dermed sentrum i patriarkatet Aquileia.
I 452 ble byen ødelagt av hunerne under ledelse av Atilla. Siden har Aquileia vært en liten by rundt basilikaen. Patriarken flyttet til Grado i 568.
Svømming under VM i svømming 2013 – 50 meter brystsvømming kvinner

Semifinaler

Semifinalene ble avholdt fra kl 18.26.
Weiss Amphitheater

Weiss Amphitheater er et amfiteater-liknende kaldera, 3,7 km bredt med et brudd på sørsiden, sentralt i Mount Sidley i Executive Committee Range i Marie Byrd Land. Det ble kartlagt av U.S. Geological Survey (USGS) etter landmålinger og flyfoto tatt av U.S. Navy 1958-60. Det ble navngitt av Advisory Committee on Antarctic Names (US-ACAN) etter Bernard D. Weiss, som var sjefsmeteorolog ved Byrd-stasjonen i 1959.
Grüß Gott

Grüß Gott er en hilsen, sjeldnere også en avskjedshilsen, som brukes i det overtyske språkområdet, særlig i katolske land. Hilsenen ble ivrig fremmet av den katolske geistlighet i det 19. århundre, og har lenge vært den vanligste form for hilsen i Syd-Tyskland, Østerrike og Sveits.
Den tilsvarende avskjedshilsenen er «behüt dich Gott» som i dagligtale blir forkortet til «b'hütich», er svært vanlig i Sydbayern og Østerrike.
Mokkurkalve

Mokkurkalve er i norrøn mytologi en kunstig jotne av leire. Jotnene lagde ham for at han skulle bistå Rungne i hans kamp mot Tor. Figuren er ufattelig stor og har et avskrekkende utseende. Jotnene setter inn et hjerte fra en hoppe i ham og synger over ham for å gi ham bevissthet og makt. Men Mokkurkalve blir skremt foran den sterke Tors åsyn, og Tjalve dreper ham med en velrettet pil.
Gramfarging

Gramfarging er en mikrobiologisk fargeteknikk som ble utviklet av dansken Hans Christian Gram (1853 – 1938) i 1884, med senere modifikasjoner. Metoden brukes til å skille de to viktigste hovedgrupper av bakterier: gram-positive og gram-negative. Forskjellen skyldes en vesentlig forskjell i celleveggstrukturen. Gram-negative bakterier har en tynn cellevegg av peptidoglykan og en ytre lipopolysakkaridmembran, mens de gram-positive har en mer porøs og mye tykkere cellevegg av peptidoglykan og mangler den ytre membranen. Gram-positive bakterier farges lettere da alkoholen dehydrerer det tykke peptidoglykanlaget slik at krystallfiolett-jodid-komplekset ikke kan vaskes ut med alkohol. De gram-positive bakteriene er alle i forholdsvis nær slekt, mens de gram-negative er svært variert.